o
Derek Prince Välähdyksiä tulevaisuudesta. Osa 2
Jes 30:19: "Herra on oikeudenmukaisuuden Jumala.
Siunattuja ovat kaikki, jotka Häntä odottavat.
Siionin kansa, sinä joka asut Jerusalemissa,
sinun itkusi aika on ohi!
Kun huudat Häneltä apua, Hän armahtaa,
Hän kuulee ja vastaa sinulle."
Tiedättekö mitä Jumala odottaa? Huutoa.
Sana huuto hepreaksi tarkoittaa epätoivoista avunhuutoa.
Kun joudut kertakaikkiseen epätoivoon ja
näet, että ei ole muuta toivoa kuin huutaa.
Tätä Jumala odottaa.
Tämä on meille opiksi, koska Jumala vie meidät joskus epätoivon partaalle.
Hän odottaa avunhuutoamme. Hän kyllä erottaa epätoivoisen huudon.
Se koskettaa Häntä enemmän kuin mikään muu.
Ensimmäinen vaimoni Lydia hoiti noin 70 vauvaa Israelissa
20 vuoden aikana, joten hän oppi kuuntelemaan vauvoja.
Kun hän kuuli vauvan itkevän, hän sanoi, että "nyt se vain kiukuttelee"
tai "nyt se tarvitsee apua". Hän osasi erottaa äänet.
Ehkä Jumala ei vastaa kiukutteluhuutoon,
mutta Hän vastaa epätoivonhuutoon.
Hän odottaa.
Monet ajattelevat, että me odotamme.
Ehkä on niin, mutta muistakaa, että myös Jumala odottaa.
Hän odottaa, jotta voisi viedä meidät epätoivon partaalle.
Jo aiemmin katsoimme Jes 31:a:
"Niin kuin leijona murisee, kun paimenet kutsuvat toisiaan
käydäkseen yhdessä sen kimppuun, ei Herrakaan pelkää kaikkia kansoja,
jotka ovat tulleet Jerusalemia vastaan.
Niin kuin lintujen parvi peittää taivaan, Herra kilpenä suojelee ja pelastaa sen."
Hän laskeutuu taivaasta ja pelastaa Jerusalemin.
Jotkut teistä saattavat ajatella, että tämä on vähän erikoista,
mutta eikö olekin ihmeellistä, että yli 2000 vuotta sitten
Herra kuvasi elävästi, mitä tulee tapahtumaan.
Hän tiesi, mitä Hän sanoi ja teki.
Katsomme hetken Mat 26:ta.
Jeesus on vangittu ja
Hän on Sanhedrinin, Suuren neuvoston edessä.
Kuulusteluissa ylipappi tivaa Häneltä "Oletko Messias?".
Se on Mat 26:63:ssa.
Mutta Jeesus pysyi vaiti. Silloin ylipappi sanoi:
"Minä vannotan Sinua elävän Jumalan nimessä:
sano meille, oletko Sinä Messias, Jumalan Poika?"
Jeesus kunnioitti ylipapin arvovaltaa, vaikka tämä oli ilkeä mies.
Ainoastaan tässä tilanteessa Jeesus selvästi ilmaisi identiteettinsä.
Hän vastasi: "Itsepä sen sanoit."
Toisin sanoen, Minä olen Messias, Jumalan Poika, mutta Jeesus jatkoi:
"Ja Minä sanon teille: vastedes te saatte nähdä Ihmisen Pojan
istuvan Voiman oikealla puolella ja tulevan taivaan pilvien päällä."
Näistä sanoista he tuomitsivat Hänet kuolemaan.
Sana "voima" on hepreaksi givoorah. Ortodoksijuutalaiset käyttävät sanaa
Jumalan korotetusta majesteetista taivaassa.
Jeesus sanoi: "Istun Hänen majesteettinsa oikealla puolella.
Tulen takaisin taivaan pilven päällä." Tämä viittaa Danielin profetiaan,
jossa hän näki ihmisen kaltaisen laskeutuvan taivaan pilvien päällä.
Apt 1:ssä on kuvaus Jeesuksen ottamisesta pois.
Luukas sanoo, että tämä tapahtui Betaniassa, Öljymäen eteläpäässä.
Muistatte, että Hän seisoi puhumassa opetuslapsilleen ja
viimeiseksi Hän siunasi heidät.
Siunatessaan Hän nousi taivaaseen.
He katsoivat kun Hänet otettiin ylös kunnes Hän katosi näkyvistä.
Sitten Apt 1:9 jatkaa: "Kun Hän oli sanonut tämän, he näkivät kuinka
Hänet otettiin ylös, ja pilvi vei Hänet heidän näkyvistään."
Opetuslapset jäivät seisomaan ja jähmettyneinä tähyämään taivaalle.
"Ja kun he Jeesuksen etääntyessä vielä tähysivät taivaalle,
heidän vieressään seisoi yhtäkkiä kaksi valkopukuista miestä (kaksi enkeliä).
Nämä sanoivat; "Galilean miehet, mitä te siinä seisotte tähyämässä taivaalle?
Tämä Jeesus, joka otettiin teidän luotanne taivaaseen,
tulee kerran takaisin samalla tavoin kuin näitte
Hänen taivaaseen menevän." Huomatkaa sanat "tämä Jeesus".
Ei puhuta mistään messiaanisesta ajasta
vaan henkilöstä, samasta henkilöstä. Tämä sama Jeesus tulee takaisin
samalla tavoin kuin näitte Hänen taivaaseen menevän.
Hän meni pilven päällä , Hän tulee takaisin pilven päällä.
Hän nousi Öljymäeltä, Hän tulee takaisin Öljymäelle.
Katsokaamme nyt mitä tästä seuraa: Palaamme Sak 14:6:een.
"Sinä päivänä ei ole valoa: loistavat tähdet sammuvat."
eli aurinko, kuu ja tähdet eivät anna minkäänlaista kirkasta valoa.
On oleva yhtämittainen päivä, milloin, sen Herra tietää,
eikä ole päivää eikä yötä eikä ilta pimene."
Se on oleva ainutlaatuinen päivä, jollaista ei ole ollut koskaan ennen.
Uusi kansainvälinen käännös sanoo sen elävästi.
Mitkä ovat Messiaan paluun seuraukset? Niitä on monta.
"Silloin virtaavat Jerusalemista elämää antavat vedet.
Puolet niistä juoksee itäiseen mereen (Kuollut meri),
puolet läntiseen mereen (Välimeri) kesät talvet ehtymättä."
Tämä on mielenkiintoista, koskaan
historiansa aikana Jerusalemilla ei ollut omaa vesivarastoa.
Kaupunkia piirittävät armeijat katkaisivat ensi töikseen
vedensaannin kaupungilta.
Tämä tapahtui 1948, kun asuimme Jerusalemissa.
Kesken piirityksen arabit räjäyttivät kaupungin vesijohdon.
Tuolloin arabit, jotka ovat taitavia käsittelemään kiveä,
hakkasivat joka talon alakertaan vesisäiliön, jonne
talvisateiden vesi johdatettiin.
Asuimme Aaron ja King George Avenuen kulmassa,
Kings Hotellin vastapäätä, jota silloin ei vielä ollut,
kun vesiputkemme katkaistiin.
Juutalaisviranomaiset sinetöivät joka talon vesisäiliön,
ottivat siitä vettä, panivat kärryille, joka ajettiin kaupungin halki ja
asukkaat saivat ottaa siitä vettä.
Kun kärryt tulivat meille päin,
ajajat kieltäytyivät tuomasta vettä meille asti.
He sanoivat, että paikka on liian lähellä rintamalinjaa
eivätkä he halua riskeerata henkeään.
Niinpä viranomaisilta jäi meidän vesisäiliömme sinetöimättä.
Meillä oli runsaasti vettä.
Säiliö oli ainakin yhtä suuri kuin tämä osa kirkkoa tässä
ellei suurempi ja se oli hakattu kallioon.
Ihanaa vettä, naiset, tukanpesuun. Sadevettä. Kun Messias saapuu,
Jerusalemista tulee ensimmäistä kertaa historiassa elävän veden lähde.
Tämä on kuin pieni vertaus. Sellaista on elämä.
Siihen asti kunnes Jeesus tulee, olemme riippuvaisia
ulkopuolisista vesilähteistä, mutta kun Hän tulee,
jokaiselle riittää vettä elävän veden lähteestä. Aamen.
Kerron vielä vettä vetäneestä hevosesta.
Kranaatti räjähti ja tappoi hevosen.
Kiitos Jumalalle, että ihmisiä ei kuollut.
Teksti sanoo, että puolet vedestä virtaa itäiseen mereen,
Kuolleeseen mereen, ja puolet läntiseen mereen eli Välimereen.
Kesät talvet. Vesi ei ole riippuvainen vesimäärän vaihteluista.
Sanotaan, en tiedä onko se totta, että geologit ovat löytäneet
suuren maanalaisen vesilähteen Jerusalemista.
Olen kuullut siitä monesti.
Katsomme Hes 47:ää.
Kun temppeli on rakennettu uudelleen sille määrättyyn paikkaan,
elävä vesi virtaa Jerusalemista itään, paikkaan nimeltä Arabah,
ja sitten Kuolleeseen mereen. Missä tahansa vettä on,
siellä on runsaasti elämää, kaloja, hedelmiä, kaikkea.
Tämä on siis itäinen virta.
Läntinen virta on kuvattu Hesekielissä, tosin siinä sanotaan,
että virta juoksee molempiin suuntiin, itään ja länteen.
Katsotaan Sak 14:9:
"Sinä päivänä Herra on oleva koko maanpiirin kuningas.
Hän on oleva yksi ja ainoa Jumala
ja Hänen nimensä ainoa, jota avuksi huudetaan."
Onko kellään Uutta kansainvälistä käännöstä? Saisinko lainata sitä?
Kiitos, nyt saat pisteitä, saat sen kohta takaisin.
Luen jakeen 9, koska se on elävää tekstiä:
"Herra on oleva koko maailman kuningas.
Sinä päivänä on vain yksi Herra ja Hänen nimensä on ainoa nimi."
Näin perustetaan Jumalan valtakunta maan päälle.
Tätä meidät on opetettu rukoilemaan joka kerta Isä meidän rukouksessa:
"Tulkoon Sinun valtakuntasi". Tämä on Jumalan kaikkein korkein päämäärä.
Kaikki muu suuntautuu tätä päämäärää kohti.
Emme elä Jumalan tahdon mukaan, jos meillä on jokin muu päämäärä
kuin Jeesuksen Kristuksen hallintavalta maan päällä.
Ei ole muuta toivoa maan päällä.
Sekavuus, katastrofit ja kurjuus tulevat lisääntymään maailmassa.
Ihmiskunnan ainoa toivo on, kun Kristus tulee hallitsemaan maailmaa.
Emme ole haaveilijoita emmekä epärealistisia.
Haaveilijat ja epärealistit uskovat, että ihminen pystyy ratkaisemaan
omat ongelmansa ja saamaan aikaa rauhan.
Rauhasta on puhuttu 2000 vuotta, mutta olemme siitä nykyisin
kauempana kuin koskaan ennen.
Älkää siis pelätkö julistaa uskoanne siihen, että Jumalalla on vastaus.
Hän perustaa valtakuntansa maan päälle. Rauhasta puhutaan paljon
ja ihmisiä kehotetaan rukoilemaan rauhan puolesta.
Mutta rauhan puolesta rukoileminen sillä tavalla on tietämättömyyttä,
se on saatanan petosta.
Rauha on New Agein suurimpia huutoja.
Raamattu sanoo kristallinkirkkaasti,
että todellista rauhaa ei ole ilman oikeutta ja vanhurskautta.
Vanhurskaus on aina rauhan perusvaatimus.
Jumalan valtakunta ei ole syömistä ja juomista
vaan vanhurskautta, rauhaa ja iloa Pyhässä Hengessä.
Jas haluat rauhaa ja iloa, saat ne vain vanhurskauden kautta.
Yritys saada aikaan rauha maailmaan
ilman vanhurskautta ja oikeuden- mukaisuutta, johtaa pettymykseen.
Jatkamme Sak 14:10-11:
"Koko maa Jerusalemin ympärillä Gebasta etelään,
Rimmoniin (Jerusalemin eteläpuolella) saakka on muuttuva tasangoksi.
Mutta Jerusalem kohoaa korkealla, ja siellä asutaan niin kuin ennen.
Kaupunki tulee ulottumaan Benjaminportilta entiselle
Kulmaportille asti ja Hananelintornilta kuninkaan viininpuristamolle saakka."
En tiedä missä nuo kaikki paikat ovat,
mutta Jerusalem kohoaa korkealla ja siellä asutaan niin kuin ennen,
ja maa kaupungin ympärillä muuttuu tasangoksi.
Tulossa on siis valtavia geologisia järistyksiä.
Näin sanotaan monissa muissakin Raamatun kohdissa.
Katson vielä yhden jakeen, Jes 2:2:
"Tulee vielä aika, jolloin Herran pyhäkön vuori seisoo lujana.
Ylimpänä vuorista se kohoaa, korkeimpana kukkuloista,
ja kansat virtaavat sinne."
Vuori, jolla Jerusalem sijaitsee, kohoaa korkeammalle kuin
sitä ympäröivät kukkulat ja kaupungin ympärillä on tasaista maata.
Tämä edellyttää valtavaa geologista järistystä,
mutta se on pientä verrattuna siihen mitä kaikkea tulee tapahtumaan.
Psalmissa 46 sanotaan, että vuoret vaipuvat merten syvyyksiin.
Kyse ei ole Jerusalemin vuoresta.
Vain harvoilla meistä on käsitystä valtavista mullistuksista,
joita ihmiskunta tulee kokemaan.
On vain yksi turvapaikka, Kristus-kallio.
Tämä kallio ei koskaan järky. Aamen.
Menemme eteenpäin,
Sak 14:12-15:
"Mutta Herra lyö vitsauksella
kaikkia niitä kansoja, jotka sotivat Jerusalemia vastaan.
Ihmisiltä mätänee ruumis heidän vielä seisoessaan,
silmät mätänevät kuopissaan, ja kieli mätänee heidän suuhunsa."
Kuvaus muistuttaa ydinräjähdyksen seurauksia.
En kuitenkaan usko, että kyse on ydinräjähdyksestä,
koska se vaikuttaisi jokaiseen.
Tämä koskee vain Jumalan ja Hänen kansansa vihollisia.
Monet ovat huolissaan ydinsodasta ja ydinaseista aivan aiheellisesti.
Muistakaa kuitenkin, että Jumalalla myös asearsenaalinsa.
Ydinaseet ovat lasten leikkiä verrattuna siihen mitä Jumalalla on.
"Sinä päivänä Herra saattaa heidät (viholliset) täyteen sekasortoon.
He käyvät käsiksi toinen toiseensa, nostavat käden toistaan vastaan."
Jumala kääntää yliluonnollisesti Israelin viholliset toisiaan vastaan.
Juuda taistelee myös Jerusalemissa ja kaikkien ympäröivien kansojen
rikkaudet kootaan yhteen; kultaa, hopeaa ja vaatteita runsain määrin.
Ympäröivät kansat ovat siis arabeja.
Heillä on runsaasti kultaa ja hopeaa varastoissaan, mutta
kaikki onkin varastoitu Israelia varten. Älkää kertoko heille tätä!
Ja lopuksi: "Sama vitsaus on kohtaava hevosia, muuleja,
kameleita ja aaseja, kaikkia eläimiä, jotka ovat noissa leireissä."
Jälleen puhutaan eläimistä, ei mekanisoiduista armeijoista.
Minusta tämä on johdonmukaista.
Selittipä tätä miten hyvänsä, niin näin on. Aamen.
Käsitelläkseni asian loppuun, otan vielä esiin erään kysymyksen.
Tavallaan tämä on suoranainen vastakohta, mutta
haluan aina viedä asian loppuun asti.
En halua jättää asioita roikkumaan, kun siihen ei ole tarvetta.
Monet teistä tuntevat Hes 38 ja 39,
joissa kuvataan pohjoisesta Israeliin tunkeutuvia joukkoja.
Jokainen on tähän asti sanonut, että Venäjä hyökkää Israeliin.
Olen aina vakavasti epäillyt tätä väitettä, koska
tämänhetkinen tilanne ei ole kuvatun kaltainen.
Siitä syystä päättelen, että Hes 38 ja 39 eivät kuvaa samaa kuin Sak 12-14.
Lukekaa ne luvut. Sanon näin seuraavista syistä:
Yksi, sodassa, joka alkaa pohjoisesta, Hes 38 ja 39,
taistelut eivät keskity Jerusalemiin.
Kaksi, Israel on rauhassa ja turvassa, kun hyökkäys tapahtuu.
Tilanne on eri kuin nykyään.
Olen sitä mieltä, että tämä profetia ei voi millään täyttyä nyt,
koska Israel on kaikkea muuta kuin rauhassa ja turvassa.
Kolme, hyökkääjinä eivät ole kaikki kansat vaan joukko pohjoisen kansoja.
Neljä, Rakeet ja maanjäristys tuhoavat hyökkääjät, ei Kristuksen väliintulo.
Tässä on neljä suurinta eroa.
Hes 38 ja 39 sanovat vielä, että vie seitsemän kuukautta
haudata pohjoisesta hyökänneitä sotilaita.
Toinen merkittävä seikka on, että kukistettujen joukkojen
aseistuksesta Israelilla on poltettavaa seitsemäksi vuodeksi.
Jos kyse olisi tankeista ja lentokoneista, niin
niitä ei voi polttaa, ne eivät pala.
Kyse täytyy olla aseista, joissa suuri osa on puuta.
Minusta näyttää myös siltä, että Israel ei käytä sähköä
eikä öljyä polttoaineena.
Uskon, että tämä tapahtuu Kristuksen tulon jälkeen.
Tämä tapahtuu Hänen valtakuntansa alkuvaiheissa maan päällä.
Uskon, että tuolla vuosituhannella,
tuhatvuotisella valtakunnalla, ei ole saasteita.
Ihmiset voivat lämmittää asuntoja tavalla, josta ei synny saasteita.
Ilm 20:ssa on toinen kuvaus Gogin ja Magogin hyökkäyksestä.
Hyökkääviä joukkoja Hes 38 ja 39:ssä kutsutan Gogiksi ja Magogiksi.
Mielestäni Ilm 20 ei kuitenkaan viittaa Sak 12-14:ään
seuraavista syistä:
Ilm 20 puhuu Jerusalemista,
joten kyse ei ole pohjoisesta tulevasta hyökkäyksestä.
Jerusalemia kutsutaan pyhien leiriksi,
jota nimeä siitä ei ole ennen käytetty.
Hyökkääjät tuhoaa tuli taivaasta, ei Jeesuksen väliintulo.
Tämä tapahtuu välittömästi saatanan karkotuksen ja
kaikkien jäljellä olevien kuolleiden tuomion jälkeen.
Mielestäni Hes 38 ja 39 eivät kuvaa samoja tapahtumia
kuin Sak 12-14 ja Ilm 20.
Veli Prince, selitä lisää. Sanon vain tämän:
Mielestäni Jeesuksen hallitseman tuhatvuotisen valtakunnan
perustaminen maan päälle ei suju taikasauvaa heilauttamalla.
Se vaatii perusteellisia kulttuuri- muutoksia jäljellä olevissa kansoissa.
Se ei tapahdu minuutissa.
Uskon myös, että ylösnousseet uskovat ovat Kristuksen mukana
hallitsemassa Hänen valtakunnassaan ja meille annetaan ehkä tehtäväksi
neuvoa muita kansoja miten elää.
Tämä kaikki ei tapahdu käden käänteessä vaan aikaa myöten.
Jos se veisi sata vuotta, se olisi vain kymmenes osa vuosituhatta.
En edes yritä arvioida kuinka kauan se vie.
Minusta näyttää todennäköiseltä, että Hes 38 ja 39:n hyökkäys on
viimeinen anti-semitistinen purkaus sen jälkeen,
kun Kristuksella on hallintavalta Jerusalemissa.
Sen on vielä levittävä koko maailmaan.
On mielenkiintoista, että kansakunnat, joiden armeijat yhdessä hyökkäävät,
ovat siitä osasta maailmaa, jossa anti- semitismi on ollut sitkeintä ja
voimakkainta eli Itä-Eurooppa ja jotkut islamvaltiot.
Jätän tämä teidän harkintaanne.
Tulevaisuus näyttää mutkikkaammalta kuin monet luulevat.
Mutta se on jännittävää. Joinakin hetkinä liiankin jännittävää.
Sanon Ruthille aika ajoin, että
"On sanottava yksi asia: elämä ei ole tylsää".
Joskus tuntuu siltä, että emme kestä paineita,
mutta tähän asti olemme säilyneet hengissä Jumalan armosta.
Sanon lopuksi jotain vakavaa ja tärkeää.
Mainitsin aiemmin tässä puheessani, että
Jumala vie Israelin epätoivon partaalle,
jossa heillä ei ole muuta toivoa kuin Jeesus.
Kaikki muu toivo on mennyt.
Uskoakseni Jumala toimii meidänkin kohdallamme
samoin, jotta pelastuisimme. Pelastus tulee epätoivon hetkellä,
kun huomamme, että olemme eksyksissä, toivottomia
ja toivottomia ilman Jeesuksen yliluonnollista ilmestymistä
ja väliintuloa elämässämme.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä